בית ספר ממלכתי קהילתי כרכור

בית הספר הממלכתי-קהילתי בכרכור הוא שמו הנוכחי של בית הספר היסודי הראשון במושבה פרדס חנה-כרכור והוא בית ספר קהילתי. בית הספר נוסד בשנת 1927 כבית הספר של המושבה כרכור. בתחילה יוחדו לבית הספר שני חדרים ב"בית אחוזה". ב-1934 הוקם המבנה הראשון, אשר קיים עד היום, ומשמש כעת כבניין המנהלה ובו מזכירות, חדר המנהלת וחדר המורים. מפעל "סופר-סול" כחלק מלימוד נושא מעגל הייצור התעשייתי, במסגרת לימודי איכות הסביבה, הוקם בבית הספר בשנת 1996 מפעל סופר-סול. במפעל למדו התלמידים ויישמו פעילויות של יזמות, עיצוב המוצר, ייצור, שיווק, בקרת איכות ועוד. המפעל של בית הספר פעל בחסות מפעל "סופרפייל" שבכרכור. בשנת 2002 קיבל המפעל אישור לתו תקן ישראלי ת"י 2000 - ISO 9001 בתחום "ייצור ומכירה של ערכות לימוד ומשחק". המפעל נסגר בסוף שנת הלימודים של מחזור פ"ב ומשמש מאז כחדר תיאטרון. עד שנת 2007 עברו שלושה מוצרים את כל הדרך במפעל מהיזמות ועד למכירה: כתפי אות - ערכה ללימוד אותיות הא"ב. אות-לי-אות-לי – ערכה ללימוד הקריאה והכתיבה. מדליקול – ערכה ללימוד מעגל חשמלי של בית. פרסים פרס מצטיין מחוזי בתחרות פיתוח בר קיימא שנערכה על ידי המשרד להגנת הסביבה בשנת 2006.[דרוש מקור] פרס חינוך מחוזי מחוז חיפה וארצי לשנת תשע"ב - תשע"ג (2012 - 2013).[דרוש מקור] לקריאה נוספת ל. איזן, ז. בדש, י. מוריס, מ. י. פרח (חברי מערכת) אחוזה א' לונדון – כרכור (תרע"ג/1913 – תשכ"ט/1968), הוצאת "אחוזה א' לונדון–כרכור", תשכ"ט, עמ' 162. טובה (וקנין) הורוביץ, כרכור מחצבתי – שנים ראשונות: 1912-1948, הוצאת גבעתי, תשס"ה, 2004, עמ' 157. קישורים חיצוניים אתר האינטרנט הרשמי של בית ספר ממלכתי קהילתי כרכור הערות שוליים